input: POLIITIKA- JA JULGEOLEKUKOMITEE OTSUS EUPOL COPPS/1/2013,
  9. juuli 2013,
  Palestiina aladel läbiviidava Euroopa Liidu politseimissiooni (EUPOL COPPS) juhi volituste pikendamise kohta
  (2013/378/EL)
  POLIITIKA- JA JULGEOLEKUKOMITEE,
  võttes arvesse Euroopa Liidu lepingut, eriti selle artikli 38 kolmandat lõiku,
  võttes arvesse nõukogu 3. juuli 2013. aasta otsust 2013/354/ÜVJP Euroopa Liidu politseimissiooni kohta Palestiina aladel (EUPOL COPPS), (1) eriti selle artikli 9 lõiget 1,
  ning arvestades järgmist:
  (1)
  Otsuse 2013/354/ÜVJP kohaselt on poliitika- ja julgeolekukomiteel volitus teha kooskõlas aluslepingu artikli 38 kolmanda lõiguga Palestiina aladel läbiviidava Euroopa Liidu politseimissiooni (EUPOL COPPS) poliitiliseks kontrolliks ja strateegiliseks juhtimiseks asjakohaseid otsuseid, sealhulgas nimetada ametisse missiooni juht.
  (2)
  Otsusega 2013/354/ÜVJP pikendatakse EUPOL COPPSi kestust kuni 30. juunini 2014.
  (3)
  Poliitika- ja julgeolekukomitee võttis 3. juulil 2012 vastu otsuse EUPOL COPPS/1/2012, (2) millega Kenneth DEANE nimetati EUPOL COPPSi juhiks ajavahemikuks 1. juuli 2012 kuni 30. juuni 2013.
  (4)
  Liidu välisasjade ja julgeolekupoliitika kõrge esindaja tegi 14. juunil 2013 ettepaneku pikendada Kenneth DEANE’i volitusi EUPOL COPPSi juhina ajavahemikuks 1. juuli 2013 kuni 30. juuni 2014,
  ON VASTU VÕTNUD KÄESOLEVA OTSUSE:
  Artikkel 1
  Palestiina aladel läbiviidava Euroopa Liidu politseimissiooni (EUPOL COPPS) juhi Kenneth DEANE’i volitusi pikendatakse kuni 30. juunini 2014.
  Artikkel 2
  Käesolev otsus jõustub selle vastuvõtmise päeval.
  Seda kohaldatakse alates 1. juulist 2013.
  Brüssel, 9. juuli 2013